**FARSKÉ OZNAMY – filiálky NEMČICE // Farnosť Topoľčany**

**29. nedeľa cez rok – misijná nedeľa**

(18.10. – 24.10.2020)

▪ **Sv. omše v týždni a ich úmysly:**

*Streda*: 18.00 h. + Zosnulí z rodiny Švecovej a Martiškovej

*Piatok*: 18.00 h. + Anton Rybánsky, Jozefína a ich rodičia

*Nedeľa*: 9.00 h. + Július Huba

▪ **Liturgický kalendár:**

*Štvrtok*: Sv. Jána Pavla II., pápeža

*Sobota*: Panny Márie v sobotu

*Nedeľa*: 30. nedeľa cez rok

▪ Od štvrtka 15.10.2020 platia nové obmedzenia, ktoré vydal Úrad verejného zdravotníctva SR. Úradne akceptujúc tieto nariadenia, sme režim života v našej farnosti upravili nasledovne: Sv. omše, na ktorých môže byť maximálne 6 osôb (*vrátane kňaza a kostolníka*), budeme mať vo farskom kostole v Topoľčanoch od pondelka do nedele ráno o 8.00 a večer o 18.30 hod. Na filiálke v Nemčiciach sv. omše budú streda a piatok o 18.00 a v nedeľu o 9.00 hod. Pri týchto sv. omšiach sa budú sláviť nahlásené úmysly. A to s tým, že úmysly v Topoľčanoch z omše o 6.00 hod. sa automaticky prepíšu v daný deň na 8.00 hod. Zúčastniť sa tohto slávenia sv. omše môžu najviac 4 osoby výlučne z rodiny, ktorá si úmysel sv. omše nahlásila. (*Iné nahlásené úmysly v iné časy – zvlášť v nedele sú nateraz pozastavené.*)

▪ V nemocnici a v domovoch sociálnej starostlivosti je zákaz návštev. Z tohto dôvodu až do odvolania tam nebudú slávené sv. omše.

▪ Adorácia vo štvrtky ostáva v platnosti. Farský kostol bude každý deň otvorený v čase 8.30 do 16.00 hod. – kedy sa pre zmenu na zimný čas kostol uzatvorí a potom sa opäť otvorí od 18.00 hod. V nedele v rozmedzí od 9.00 do 12.00 hod. bude farský kostol v Topoľčanoch uzatvorený pre živé priame internetové vysielanie sv. omše o 10.30 hod. – dovoľujeme si upozorniť, že pri tejto sv. omši o 10.30 h. sa pre bezkontaktnosť a nerušenie práce prítomných, nebudú zabezpečovať žiadne iné duchovné služby.

▪ Obrady krstu, sobáša alebo pohrebu je možné vykonávať, avšak bez sv. omše.

▪ Úradné hodiny Kancelárie Farského úradu ostávajú bezo zmeny, avšak treba zvážiť, či osobná návšteva je nevyhnutná. Odporúčame, aby to, čo je možné, bolo vybavené telefonicky alebo mailom.

▪ V utorok 20.10. vstup na farský úrad bude uzavretý, nakoľko budú v kancelárii FÚ prebiehať práce. Kvôli nedostatku archívnych priestorov tam bude montovaný nový kancelársky nábytok, pričom uplynulý týždeň sme celú kanceláriu vymaľovali. Obdobne prebiehajú práce na generálnej oprave organa na filiálke v Nemčiciach, kde bola v týždni spravená nová elektroinštalácia k novému ventilátoru organa.

▪ V piatok 23.10.2020 o 17.00 hod. bude v nitrianskej katedrále slávená zádušná sv. omša pri spomienke na 5. výročie úmrtia J. Em. Jána Ch. kardinála Korca. Sv. omšu bude možné sledovať prostredníctvom Rádií Lumen a Mária a TV Nitrička.

▪ Na budúci víkend je zmena času. V noci z 24. na 25. X. o 3.00 hod. posúvame hodiny dozadu na 2.00 hod. SEČ.

▪ Dávame do pozornosti, že na našej farskej webovej stránke sme zverejnili videozáznamy sv. omší, ktoré boli počas tohtoročnej mariánskej púte v Topoľčanoch.

▪ Máme dnes *Misijnú nedeľu*, kedy oveľa viac pamätáme na misie a misionárov. Kto by chcel finančne misie podporiť, tak *Pápežské misijné diela* avizujú, že je možnosť ich podporiť cez šeky alebo e-zbierku. Podrobnosti nájdete na ich web stránke.

▪ V uplynulom týždni na kvety a kostol bolo priamo na účet farnosti poslaných 20,- a 50,- €. Dobrodincom úprimne ďakujeme, ako veľké naše poďakovanie patrí aj za technické zabezpečenie online sv. omše. Všetkým menovaným vyjadrujeme srdečné Pán Boh zaplať a odmeň!

▪ Všetky podrobnejšie a aktuálne informácie nájdete vždy na našej farskej webovej stránke: [www.topolcany.fara.sk](http://www.topolcany.fara.sk)